|  |  |  |  |  |
| --- | --- | --- | --- | --- |
| |  | | --- | | http://web.zpr.fer.hr/ergonomija/2004/hendija/slike/grb_zg.gif | | | REPUBLIKA HRVATSKA  **GRAD ZAGREB**  URED ZA JAVNU NABAVU  U Zagrebu, 30.lipnja 2017. | |
| Na temelju članka 198. Zakona o javnoj nabavi (NN br. 120/2016), Grad Zagreb kao Središnje tijelo za javnu nabavu, a za naručitelja Zagrebački holding d.o.o., Ulica grada Vukovara 41, Zagreb, a nastavno na Nacrt Dokumentacije o nabavi za predmet nabave  **Proširenje sustava za automatsku naplatu prijevoza za prodaju karata putem mobilnih aplikacija**, evidencijski broj: **2017-2649** objavljuje | | | |
| **Izvješće o prethodnom savjetovanju u odnosu na Nacrt Dokumentacije o nabavi** | | | |
| **R.br.** | **Primjedbe i prijedlozi gospodarskih subjekata** | | **Izvješće o prihvaćenim i neprihvaćenim primjedbama i prijedlozima** |
| 1. | Molio bih Vas odgovore na nekoliko pitanja do kojih smo došli proučavajući Vašu dokumentaciju iz naslova ove poruke a sukladno uputi iz dokumentacije:  Gdje se spremaju svi podaci o korisnicima mobilne aplikacije (ime, prezime i ostali osobni podaci)? Da li isti podliježu Uredbi EU o zaštiti osobnih podataka (GDPR - general data protection regulation) koja je stupila na snagu?  Kako je definiran modul zaštite od zlouporabe? Kao jedna od najvažnijih komponenti ovog sustava nije opisan u ovom dokumentu.  Da li je proces kupovine i aktivacije karte u jednom koraku ili odvojeno (iz dokumentacije nije jasno)? Ako je spojen koliko vremena je potrebno da korisnik kupi i aktivira kartu?  Koje vrste karata je potrebno podržati u mobilnoj aplikaciji (jednokratne, dnevne, tjedne, mjesečne, godišnje)?    U prijedlogu natječajne dokumentacije za implementaciju digitalne karte kao uvjet tehničke i stručne sposobnosti traži se 4 osobe koje posjeduju certifikat osposobljenosti i ovlaštenja za razvoj i modifikacije nad Mikroelektronika FareOn sustavom. Molim Vas informaciju koji jednakovrijedan certifikat Ponuditelj može dostaviti da ponuda bude valjana obzirom da gore navedeni certifikat posjeduje isključivo jedna tvrtka u RH.  Obzirom da je predmet nabave Natječajne dokumentacija proširenje sustava za automatsku naplatu prijevoza za prodaju putnih karata putem mobilnih aplikacija, a da prodaja putnih karata putem mobilne aplikacije i web portala predstavljaju neovisne module u odnosu na postojeći sustav Mikroelektronika FareON da li je moguće doraditi natječajnu dokumentaciju na način da se prodajni kanal WEB/Mobilna aplikacija promatraju identično kao i TISAK kiosci prodajni kanal? Naime, Naručitelj bi time bitno smanjio procijenjenu vrijednost nabave, a ujedno bi se smanjilo i vrijeme isporuke traženih funkcionalnosti, kao i opasnost od eventualnog prestanka rada sustava. Obzirom da tvrtka ZET ima ugovorenu uslugu održavanja Mikroelektronika FareON sustava vjerujemo da je u okviru istog moguće izvršiti integraciju prodajnog kanala mobilne aplikacije na identičan način kao i kod prodaje karata na Tiskovim prodajnim mjestima. | | Podaci se spremaju na poslužiteljsku infrastrukturu Naručitelja na kojoj su već postoje podaci o postojećim korisnicima, koja je dio postojećeg Sustava za automatsku naplatu prijevoza. Navedena uredba (EU 2016/679) se odnosi na osobne podatke koji uključuju bilo koju informaciju o pojedincu bez obzira na to odnosi li se na informacija na osobne, poslovne ili javne funkcije pojedinca. Sukladno tome odnosi se na odgovarajuće podatke kojima se koristi mobilna aplikacija.  Navedeno je opisano u dokumentu poglavlje Opis predmeta nabave – Kontrola karata.  Karta postaje važeća u trenutku kupovine, osim u slučajevima kada ta karta ima unaprijed određen vremenski početak i završetak korištenja (npr., mjesečni kupon).  Pod pretpostavkom optimalnih konekcijskih uvjeta, potvrda kupovine karte treba stići u roku 2 sekundi.  Koje vrste karata je potrebno podržati u korištenju mobilne aplikacije navedene su dokumentu, poglavlje Opis predmeta nabave – Mobilna aplikacija:   * Kupovina ZET pojedinačnih karata * Kupovina ZET pretplatnih kupona   Naručitelj će prihvatiti certifikat za kojeg ponuditelj jasno i nedvosmisleno dokaže jednakovrijednost, odnosno da navedeni stručnjaci posjeduju potrebna znanja, iskustva i sposobnosti za razvoj i modifikacije nad FareOn rješenjem.  Naručitelj kreira predmet nabave sukladno vlastitim procjenama, potrebama i očekivanjima te se predmet nabave kao takav ne može mijenjati. Tijekom pripreme za predmetnu nabavu, Naručitelj je temeljem internih potreba i procjena došao do zaključka kako je model proširenja opisan u natječajnoj dokumentaciji financijski najpovoljniji, te vremenski najprihvatljiviji. |
|